নিউজিল্যান্ডের বিপক্ষে এক ম্যাচ হাতে রেখে সিরিজ নিশ্চিত করলো পাকিস্তান। শুক্রবার দ্বিতীয় টি-টোয়েন্টিতে ৬ উইকেটে জয় কুড়ায় তারা। এ নিয়ে টি-টোয়েন্টিতে টানা ১১তম সিরিজ জিতলো পাকিস্তান। এই ফরমেটে টানা ৬ সিরিজ জিতে দ্বিতীয় স্থানে রয়েছে ভারত। পাকিস্তানের এই রেকর্ডের শুরু দুইবছর আগে। ২০১৬ সালে সেপ্টেম্বরে ইংল্যান্ড সফরে ১-০ ব্যবধানে জেতে পাকিস্তান। এরপর ওয়েস্ট ইন্ডিজ, বিশ্ব একাদশ, শ্রীলঙ্কা, নিউজিল্যান্ড, স্কটল্যান্ড ও জিম্বাবুয়ের বিপক্ষে সিরিজ জেতে তারা। টানা ১১ সিরিজ জয়ের পথে নিউজিল্যান্ড তাদের দ্বিতীয় শিকার।